Съседът ми по къща произвежда пластмасови изделия в неговия двор. Често това води до неприятна миризма на претопена пластмаса, което ме кара да се замислям дали във въздуха не се носят също така отделени токсични и вредни за здравето вещества. 


Също така от време на време се използва машина за мелене на материала, която макар и в рамките на регламентираното време от 8 до 14 или 16 до 23, е твърде силна, за да може човек да държи вратата на терасата си отворена спокойно. 


Бих желал да разбера дали имам права, които бих могъл да потърся относно този случай и какви да бъдат действията ми! Също така, има ли право въпросният съсед да промени статут на имот от жилищен в примишлен/склад без съгласието на собствениците на съседни имоти?


Благодаря!




Производство на пластмасови изделия в жилищен квартал
=====================================================

 

Съветът ми е да подадете сигнал до РЗИ /Регионална здравна инспекция/ и РИОСВ /Регионална инспекция по околната среда и водите/.  

Относно въпроса Ви за промяна на предназначението на имота – приложима е разпоредбата на чл. 131, ал. 2, т. 4 от Закона за устройство на територията – при промяна на предназначението следва да бъдат информирани засегнатите лица -съседните имоти. При уведомяването Ви имате срок да направите възражения.


Поздрави,  

адв. Николина Митова  

тел. 0898 303092


